กรมสารวัตรทหารเรือ

กรมสารวัตรทหารเรือ (อักษรย่อ: กรม สห.ทร.; ) เป็นส่วนราชการกองทัพเรือไทย ซึ่งมีหน้าที่ในการรักษาความปลอดภัย รวมถึงอำนวยการในยามสงครามอันเกี่ยวกับทหารพลัดหน่วย, เชลยศึก, ชนชาติศัตรู และผู้ลี้ภัย โดยมีผู้บังคับการกรมคนปัจจุบัน คือ นาวาเอก ศักรภพน์ ประจักษ์ศุภนิติ รองผู้บัญชาการกรมคนปัจจุบันคือ นาวาเอก โรมรัน วังบรรพต และ นาวาเอก พุทธพันธ์ ศิลาอาสน์
นอกจากนี้ กรมสารวัตรทหารเรือ ยังเป็นหนึ่งในกำลังพลที่เข้าร่วมการปฏิบัติภารกิจความไม่สงบในชายแดนภาคใต้ของประเทศไทย

ประวัติ 

กรมสารวัตรทหารเรือ ถือกำเนิดจากคำสั่งของพลเรือโท เจ้าฟ้าบริพัตรสุขุมพันธุ์ ซึ่งดำรงตำแหน่งผู้บัญชาการกรมทหารเรือในขณะนั้น ในการจัดตั้ง "กองระงับเหตุ" เมื่อวันที่ 14 ธันวาคม พ.ศ. 2448 แล้วปฏิบัติหน้าที่เรื่อยมาจนถึงปี พ.ศ. 2456 จึงได้มีการจัดตั้งหน่วยงานระงับเหตุขึ้นถาวรในนาม "แผนกสารวัตรทหาร" ที่ขึ้นตรงต่อกระทรวงทหารเรือ ซึ่งถือว่า กองทัพเรือไทยเป็นหน่วยแรกที่เป็นต้นแบบของการจัดตั้งสารวัตรทหาร

และในปี พ.ศ. 2561 กองพันสารวัตรทหารเรือที่ 3 กรมสารวัตรทหารเรือ ได้เป็นหนึ่งในหน่วยที่ยกพลขึ้นบก ณ ตำบลโคกเคียน อำเภอเมืองนราธิวาส จังหวัดนราธิวาส ด้วยเรือหลวงอ่างทอง และเรือหลวงมันกลาง เพื่อเข้าร่วมการปฏิบัติภารกิจความไม่สงบในชายแดนภาคใต้ของประเทศไทย

การฝึก 
เนื่องด้วยสารวัตรทหารมีปืนสั้นเป็นอาวุธหลักในการปฏิบัติงาน จึงได้มีการฝึกยิงอาวุธประจำกายให้มีความชำนาญเป็นพิเศษ ในระบบอารักขาตามแบบมาตรฐานของเหล่าสารวัตรทหาร โดยเป็นหน่วยในกองทัพเรือที่บังคับการยิงในระบบนี้ ไม่ยกเว้นทั้งชายและหญิง

กิจกรรมเพื่อสังคม 
เดือนเมษายน พ.ศ. 2561 นาวาเอก อธิปศักดิ์ โสภิตานนท์ ผู้บังคับการกรมสารวัตรทหารเรือ ได้จัดกิจกรรมมอบทุนการศึกษาแก่บุตรข้าราชการในสังกัดทุกพื้นที่ จำนวน 273 ทุน

รางวัลที่ได้รับ 
 พ.ศ. 2558 : รางวัลสิ่งประดิษฐ์ดีเด่น – จากหมวกกันกระสุนไอที ในงานนาวีวิจัย 2015
 พ.ศ. 2559 : กองพันสารวัตรทหารเรือที่ 2 กรมสารวัตรทหารเรือ ได้รับรางวัลชนะเลิศประเภทที่ 2 หน่วยงานต้นแบบที่นำหลักเศรษฐกิจพอเพียงไปใช้ในการปฏิบัติงาน

ยุทโธปกรณ์

ยานพาหนะภาคพื้นดิน

อาวุธเล็ก

ระเบียงภาพ

อ้างอิง

แหล่งข้อมูลอื่น 

 

หน่วยงานในสังกัดกองทัพเรือไทย
องค์การที่ก่อตั้งในปี พ.ศ. 2448
กองกำลังกึ่งทหารในประเทศไทย